## CAMPUH WARNA BASA RING SESOLAHAN WAYANG WONG SAKING SEKEHA WAYANG WONG GUNA MURTI DESA TEJAKULA SANE MAMURDA KATUNDUNG ANGGADA
Komang Hendri Purwanata 1 , I.A.Sukma Wirani 1 , Ida Bagus Rai 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {hendripurwanaka@gmail.com 1 , sukma.wirani 1 , bagus.rai 2 }@undiksha.ac.id

## Kuub
Tetilikan puniki matetujon mahbahang (1) soroh campuh warna basa manut wangun kerta basa ring sesolahan wayang Guna Murti Desa Tejakula sane mamurda Katundung Anggada, (2) soroh campuh  warna  basa  manut  wit  basa  ring  sesolahan  wayang  Guna  Murti  Desa  Tejakula  sane mamurda  Katundung  Anggada, (3)  kahanan  campuh  warna  basa  ring  sesolahan  wayang  Guna Murti  Desa Tejakula sane  mamurda Katundung  Anggada, (4)  pikenoh campuh  warna basa ring sesolahan  wayang  Guna  Murti  Desa  Tejakula  sane  mamurda  Katundung  Anggada.  Jejering tetilikan  inggih  punika  lelampahan  wayang  wong  sane  mamurda  Katundung  Anggada. Panandang  tetilikan  inggih  punika  campuh  warna  basa.  Kramaning  tetilikan  sane  kaanggen inggih punika deskriptif kualitatif minakadi transkripsi video , dokumentasi , lan sadu wicara. Data tureksa sane kaanggen sakadi reduksi data , nyorohang data , pangwedar, lan panyutetan. Pikolih tetilkan  minakadi,  (1)  soroh  campuh  warna  basa  manut  wangun  kerta  basa  marupa morfem , frasa , lan klausa , (2) soroh campuh warna basa manut wit basa marupa campuh warna basa ka tengah, ka sisi, lan campuhan, (3) kahanan sane ngawinang campuh warna basa sakadi angge bebanyolan, keceplosan ,  nganutin  genah,  mangda  sane  mirengang  resep,  nganutin  aab, nganutin pengalaman ,  (4)  pikenoh  campuh  warna  basa  angge  ngadungang  bebaosan,  angge ngwentenang variasi basa, angge ngresepang sang sane mirengang.
Kruna jejaton : campuh warna basa, katundung anggada, wayang wong

## Abstrak
Tujuan dari penelitian ini adalah menjelaskan (1) jenis campur kode menurut unsur-unsur bahasa dalam  dialog  pementasan  wayang  wong  Guna  Murti  Desa  Tejakula  yang  berjudul  Katundung Anggada,  (2)  jenis-jenis  campur  kode  menurut  asal  bahasa  dalam  dialog  pementasan  wayang wong  Guna  Murti  Desa  Tejakula  yang  berjudul  Katundung  Anggada, (3)  faktor-faktor  penyebab terjadinya campur kode dalam dialog pementasan wayang wong Guna Murti Desa Tejakula yang berjudul Katundung Anggada, (4) manfaat campur kode dalam dialog pementasan wayang wong Guna  Murti  Desa  Tejakula  yang  berjudul  Katundung  Anggada.  Subjek  dari  penelitian  adalah pementasan  wayang  wong  yang berjudul Katundung  Anggada. Objek penelitian  adalah campur kode.  Metode  penelitian  yang  digunakan  yaitu  tarnskrip  video,  dokumentasi,  dan  wawancara. Analisis  data  yang  digunakan  seperti  identifikasi  data,      reduksi  data,  klasifikasi  data,  dan kesimpulan.  Hasil  penelitian  yaitu,  (1)  jenis  campur  kode  menurut  unsur  bahasa  yaitu  morfem, frasa,  klausa,  (2)  jenis  campur  kode  menurut  asal  bahasa,  ada  campur  kode  ke  tengah,  ada campur kode ke luar, dan ada campur kode campuran, (3) faktor yang menyebabkan terjadinya campur kode yaitu, untuk menampilkan kelucuan, keceplosan, menyesuaikan tempat, pendengar mengerti yang diucapkan, mengikuti zaman, sesuai pengalaman, (4) manfaat campur kode yaitu dialog  agar  terarah  dan  nyambung,  agar  ada  variasi  bahasa,  agar  yang  mendengarkan  bisa mengerti.
Kata kunci : campur kode, katundung anggada, wayang wong
Volume 6 Nomor 1, Tahun 2019

## Abstract
The aims of the study are to describe the dialogue of Wayang Wong Guna Murti , Tejakula village entitles Katundung  Anggada .  It  is  focused  on  (1)  type  of  code-mixing  relates  to  the  language features, (2) type of code mixing relates to the origin of the language, (3) factors that cause the code-mixing,  (4)  and  the  benefits  of  code-mixing  itself.  The  subject  of  the  study  is  the performance  of Wayang  Wong  Guna  Murti entitled Katundung  Anggada while  the  object  is  the code-mixing  itself.  The  video  transcription,  documentation,  and  interview  are  used  in  order  to collect  the  data  as  the  method.  The  data  analysis  that  is  used  such  as  data  identification,  data reduction, data clarification, and summarization. The result of this study was found that (1) type of code-mixing relates to the language features such as morpheme, phrase, and clause, (2) type of  code-mixing  relates  to  the  origin  of  the  language  such  as,  inner  code-mixing,  outer  code- mixing, blended code-mixing, (3) the factors that cause code-mixing such as, for showing humor, a slip of the tongue, adjusting places, understandable by the hearer, following the period, suitable experience,  (4)  and  the  benefits  of  code-mixing  such  as,  to  make  the  dialogue  is  going  well- directed, with the variation of language, so it’s understandable by the hearer.
Keywords : code-mixing, katundung anggada , wayang wong

## PURWAKA
Wayang  madue  artos bayang utawi lawatan.  Nanging  yening  selehin  malih wayang  madue  artos  suluh  idup  utawi cerminan olih  para  krama  soang-soang. Wayang  pinaka  silih  sinunggil  kasenian sane wenten ring Indonesia sane madaging indik  peplajahan  ( pendidikan ),  lan filsafat sane  patut  kaplajahin  (Mulyono,  1989  :  9). Wayang  taler  kasolahang  olih  dalang  lan wayang  pinaka  pirantinyane  (Brandon  dan Soedarsono, Seni Pertunjukan Indonesia di Era Global , 1998 : 30).
Wenten  wayang  sane  kasolahang olih  manusa,  sane  ngangge  pangangge ( kostum )  rikala  masolah  inggih  punika wayang  wong.  Wenten  taler  wayang  sane ngangge  kulit  marupa  manusa,  raksasa, buron miwah sane lianan pinaka pirantinnyane inggih punika wayang kulit.
Wayang kulit punika kasolahang olih dalang  ngangge kelir  lan  blencong  (damar) taler  kawantu  olih  katengkong  (sane ngayahin dalang rikala nyolahang wayang), lan  juru  gender  akehnyane    apasang  utawi duang  pasang.  Wayang  Kulit  kakepah dados  2  soroh  inggih  punika  wayang  kulit wali lan wayang kulit balih-balihan. Wayang Kulit  wali  minakadi  :  Wayang  Kulit  Lemah, Wayang Kulit Calonarang, lan Wayang Kulit Sapuh  Leger.  Taler  yening  Wayang  Kulit balih-balihan  minakadi  :  Wayang  Kulit
Parwa,  Wayang  Kulit  Ramayana,  Wayang Kulit Cupak, Wayang Kulit Arja, lan Wayang Kulit Inovatif .
Wayang  wong  pinaka  sesolahan drama  tari  sane  wenten  ring  Indonesia. Wayang wong ring Bali sampun wenten ring abad  XVI (1460-1550), rikala kasenian  Bali wenten  ring  pamucuk    masa  Dalem  Watu Renggong  (Budi  Artha,  2004  :  1).  Wayang wong ring Bali pinaka sesolahan drama tari sane  ngangge  tapel  lan  ngangge  basa Jawa  kuna  taler  ngangge  lelampahan wiracarita saking Ramayana lan Mahabharata  (Soedarsono,  2002  :  140).
Wayang  wong  ring  Bali  kakepah  dados kalih inggih punika wayang wong Parwa lan wayang wong Ramayana. Sane ngabinayang  wayang  wong  Parwa  lan Ramayana inggih punika saking carita sane kaanggen.  Yening  wayang  wong  Parwa ngangge  wiracarita  Mahabharata,  nanging yening  wayang  wong  Ramayana  nganutin sakadi parinamannyane ngangge wiracarita saking  Ramayana.  Asapunika  taler  yening wayang  wong  Parwa  samian  pragina nenten ngangge tapel sajabaning punakawan,  nanging  yening  wayang  wong Ramayana  samian  pragina  ngangge  tapel. Ngraris kawentenan wayang wong ring Bali taler  sampun  nglimbak  nganutin  aab, yening  wayang  wong  Ramayana  mangkin sampun  ketah  kasambatang  wayang  wong manten,  nanging  yening  wayang  wong
Parwa lumbrah kasambatang Parwa manten (Bandem, 1983 : 147)
Manut  Jro  Dalang  Made  Sadnyana ( tokoh  seniman wayang  wong  Desa Tejakula)  maosang,  rikala  para  panglingsir Desa  Tejakula  ngripta  kasenian  wayang wong  puniki  wantah  ngambil  carita  saking itihasa utawi  carita  para  Raja/Ksatria  sane sampun  lintang,  duaning  dumun  wantah carita  punika  sane  nyritayang  indik  para Raja/Ksatria,  antuk  punika  wayang  wong wantah  nganggen  carita  Ramayana  lan Mahabaratha  ( Itihasa )  (sadu  wicara  rahina Wrespati,  22  Pebruari  2018).  Bandem  lan Murgiyanto taler maosang, duaning wiracarita  punika  sampun  kasub,  antuk punika  para seniman ngaryanang  drama tari sane nyritayang indik wiracarita (Bandem, Murgiyanto, 1996 : 34).
Wayang wong prasida kabaos kasenian  sane  jangkep  duaning  madue unsur gerak ,  gegendingan  (sendon), gamelan, lan basa. Gerak sane wenten ring kasenian wayang wong pateh sakadi gerak sane  wenten  ring  tari-tari  sane  anyar, minakadi  agem,  tanjek,  ipek  capung, ngupak lantang, nayog, malpal, miwah sane lianan, nanging gerak nyane kuna ( klasik ).
Rikala mabebaosan, samian pragina ngangge basa sane sampun kapatutang lan nganutin pakem sane wenten, inggih punika ngangge  basa  sane  sujati,  minakadi ngangge basa kawi (Jawa Kuna) sane patut lan  becik  asapunika  taler  ring  basa  Bali. Basa Kawi sering kabaos basa Jawa Kuna, duaning basa Jawa Kuna puniki basa sane kaangge sadina-dina rikala masa Hindu ring Jawi (Majapahit) ngraris kasobiahang ngantos  ka  Bali.  Basa  Bali  inggih  punika basa  sane  wenten  lan  kaangge  ring  Bali. Basa Bali punika kaanggen piranti mabebaosan  olih  krama  Bali.  Basa  Bali mangkin  sane  kasengguh  basa  Bali  Anyar ( modern ) sampun akeh kaiusin olih panglimbak basa sane lianan. Indik panglimbak  basa  Bali  sadurung  sakadi mangkin kakepah dados tigang panglimbak sane kawastanin aab ( periodisasi ) panglimbak  basa  Bali.  Tigang  pahan panglimbak punika (1) basa Bali sane akeh keni  iusan  kosa  basa  Sanskerta  sane sering kasengguh basa Bali Kuna, (2) basa Bali sane kosa basanyane akeh kapanggihin kosa basa Jawa lan kosa basa
Jawa  kuna  sane  kasengguh  basa  Bali Tengahan,  (3)  basa  Bali  sane  kosa basanyane nenten wantah kacampuhin olih kosa  basa  Sanskerta  lan  Jawa  kuna kemanten, nanging sampun akeh kapanggihin  kosa  basa  Indonesia,  Cina, taler  basa  dura  negara  sane  lianan kasengguh  basa  Bali  Anyar  ( modern ) (Bawa dkk, 1985: 21).
Basa  Bali  kacampuhin  antuk  basa sane lianan sakadi basa Indonesia lan basa sane  lianan.  Pateh  sakadi  kawentenan sekeha  wayang  wong  Guna  Murti  sane wenten ring Desa Tejakula rikala nyolahang lelampahan  Katundung  Anggada,  ring bebaosan punakawan (Malen, Wana, Delem,  Sangut)  ngangge  basa  lianan tekening  basa  aslinyane.  Sekeha  wayang wong  sane  sampun  wenten  saking  warsa 1974  punika  sampun  polih  masolah  ring Taman  Mini  Indonesia  Indah (1980,  1984, 1989,  1993,  1995),  ring  dura  negara minakadi  ring  Swedia  (1995)  lan  Jepang (1993).  Ngantos  mangkin  sekeha  wayang wong  Guna  Murti  Desa  Tejakula  kari masolah  ring Art  Centre Denpasar  rikala wenten acara PKB ( Pesta Kesenian Bali). Sekeha  wayang  wong  Guna  Murti rikala  nyolahang  wayang  wong,  sering ngangge  lelampahan  sane  ngambil  saking wiracarita  Ramayana,  inggih  punika  pati Prahasta, pati Kumbakarna, kautus Anoman,  Sita  kapandung,  lan  katundung Anggada.  Carita  katundung  anggada  boya saking carita Ramayana, sakemaon wantah kawi-kawian para dalang.  Carita katundung Anggada  puniki  nyritayang  rikala  sang Anggada  kapisuna  olih  sang  Jembawan angremih  Dyah  Trijata,  ngraris  katundung olih  sang  Sugriwa.  Sesolahan  wayang wong  sane  mamurda  Katundung  Anggada puniki  kari  ngangge  pakem gerak  asli lan basa  kawi  sajabaning  para  punakawan minakadi  Tualen,  Wana  (yening  ring  Bali Selatan Mredah),  Delem,  lan  Sangut ngangge basa Bali. Punakawan puniki sane negesin  sang  para  ratu  rikala  mabebaosan ngangge  basa  Kawi.    Antuk  punika  para punakawan  puniki  rikala  negesin  punika mangda  ngangge  basa  Bali  sane  elah karesepang  olih  para  pamiarsa ( penonton ). Antuk  kawentenan  jagat  sane  kabaos  aor tan pawates, akeh kapanggihin kruna-kruna saking  dura  Bali  sajeroning dialog punika,
Volume 6 Nomor 1, Tahun 2019
minakadi  madaging  basa  Indonesia.  Kosa basa  saking  basa  Indonesia  sane  sering kapiarsayang  ring dialog wayang  wong marupa kosa basa sane ketah kaanggen tur kauningin  olih  krama  Bali.  Kosa  basa  sane mawit  saking  basa  dura  Bali,  nanging wenten  ring  bebaosan  krama  Bali  sane marupa  lengkara  basa  Bali  punika  kabaos campuh  warna  basa  (Suhardi,  2009). Campuh  warna  basa  wantah  wangun  basa lianan sane ngranjing ritatkala mabebaosan nganggen  basa  sane  sampun  kapastiang (Andyka,  2013).  Ketahnyane,  campuh warna basa punika medal riantukan
parisolah  sang  sane  mabaos,  sakadi wewidangan pakraman,
kawagedan mabasa, miwah pangrasa maagama.
Lianan ring punika, karumaketan sang sane mabaos,  genah  miwah  galah  ( situasi ) informal ,  miwah  katunaan  basa  utawi nenten  wentennyane  basa  sane  manut kaanggen,  dados  parindikan  sane  prasida ngamedalang campuh warna basa (Nababan,  1991).  Sakadi  sane  sampun katelatarang  ring  ajeng,  indike  punika nyihnayang  kawentenan  campuh  warna basa  ring  sesolahan  wayang  wong  puniki. Yening  indike  ring  ajeng  nglantur  mamargi sakadi  punika,  pastika  wayang  wong nenten  prasida  nglestariang  basa  Bali (nganutin  pakem)  riantukan  akeh  kruna- kruna  ring  basa  Bali  ical  tur  kagentosin antuk  kruna-kruna  sane  kaambil  saking basa  dura  Bali.  Antuk  kawentenan  punika, patut  kalaksanayang  tetilik  nganutin  indik campuh  warna  basa  ring  wayang  wong. Tetilik  sane  kalaksanayang  pacang  nilikin silih  sinunggil  sesolahan  wayang  wong saking  sekeha  wayang  wong  Guna  Murti Desa  Tejakula  sane  mamurda  Katundung Anggada.
Maduluran antuk panelataran sakadi ring  ajeng,  tetilikan  punika  ngunggahang indik  campuh  warna  basa  ring  sesolahan wayang wong saking sekeha wayang wong Guna  Murti  Desa  Tejakula  sane  mamurda Katundung Anggada. Tetilikan puniki nelatarang  indik  soroh  miwah  dadalan campuh  warna  basa sane  wenten  ring sesolahan  wayang  wong  saking  sekeha wayang  wong  Guna  Murti  Desa  Tejakula sane mamurda Katundung Anggada.
Bantang  pikobet  inggih  punika  (1) kawentenan campuh warna basa
sajeroning wangun kerta basa ring sesolahan  wayang  wong  Guna  Murti  Desa Tejakula sane mamurda Katundung Anggada,  (2)  wangun  campuh  warna  basa sajeroning wit basa  ring sesolahan wayang wong  Guna  Murti  Desa  Tejakula  sane mamurda Katundung Anggada, (3) kahanan sane  ngawinang  wenten  campuh  warna basa  ring  sesolahan  wayang  wong  Guna Murti  Desa  Tejakula  sane  mamurda Katundung  Anggada,  (4)  pikenoh  campuh warna  basa  ring  sesolahan  wayang  wong Guna  Murti  Desa  Tejakula  sane  mamurda Katundung Anggada.

## KRAMANING TETILIK
Pendekatan lan  soroh  tetilikan sane  kanggen  ring  tetilikan  puniki  inggih punika tetilikan deskriptif kualitatif santukan matetujon  mahbahang  wangun  campuh warna  basa ring  lelampahan  wayang  wong sane  mamurda  Katundung  Anggada  olih sekeha  wayang  wong  Guna  Murti  Desa Tejakula. Tetilikan deskriptif kualitatif mautsaha  nyihnayang  kasujatian  ( fakta ) utawi fenomena sane  wenten  ri  kala tetilikan punika memargi antuk ngunggahang  napi  sane  sapatutnyane wenten. Ring tetilikan puniki panilik ngambil data antuk ngemargiang tata cara mupulang data sane  kaadungang  sareng data tureksanyane.  Lianan  ring  punika pendekatan  deskriptif  kualitatif kanggen mangda  ngamolihang data sane  patut manut  kadi  kasujatian  saking data sane katilikin. Genah tetilikan puniki ring kesekretariatan sekeha wayang wong Guna Murti  (Balai  Desa  Tejakula)  Desa  Tejakula, Kecamatan Tejakula, Kabupaten Buleleng.
Wit data sajeroning  tetilikan  puniki inggih punika panilik ngrereh video wayang wong  saking  sekeha  wayang  wong  Guna Murti  Desa  Tejakula  sane  mamurda Katundung  Anggada  sane  masolah  ring Swedia  warsa  1995.  Parikrama  mupulang data inggih punika tata cara sane kaanggen sajeroning  ngrereh data antuk  sasuratan miwah  bebaosan.  Tetujon  mupulang data inggih  punika  mangda  ngamolihang data sane kaaptiang. Wenten makudang-kudang pah-pahan  rikala  ngamargiang  parikrama mupulang  data  inggih  punika  kramaning
transkripsi,  piranti  dokumentasi,  lan  piranti sadu wicara.
D ata tureksa  puniki  kamargiang  ri sampun data punika  kapolihang.  Tata  cara ngolah data kalaksanayang antuk nureksain data nganggen kramaning deskriptif kualitatif . Tureksa data puniki kalaksanayag antuk  nyritayang  utawi  nelatarang data sane  sampun  kapolihang.  Ngenenin  indik pamargi data tureksa  sane  kalaksanayang ring  sajeroning  tetilik  puniki  katelatarang sakadi  ring  sor  inggih  punika  wenten reduksi  data,  nyorohang  data,  pangwedar data, lan panyutetan.

## PIKOLIH LAN TETEPASAN
Sajeroning  adyaya  puniki  pacang mahbahang  ngenenin  indik  pikolih  lan tetepasan tetilikan saking 4 bantang pikobet inggih  punika  (1)  kawentenan  campuh warna  basa  ring  sesolahan  wayang  wong Guna  Murti  Desa  Tejakula  sane  mamurda Katundung  Anggada,  (2)  wangun  campuh warna  basa  ring  sesolahan  wayang  wong Guna  Murti  Desa  Tejakula  sane  mamurda Katundung  Anggada,    (3)  kahanan  sane ngawinang  wenten  campuh  warna  basa ring  sesolahan  wayang  wong  Guna  Murti Desa  Tejakula  sane  mamurda  Katundung Anggada,  (4)  pikenoh  campuh  warna  basa ring  sesolahan  wayang  wong  Guna  Murti Desa  Tejakula  sane  mamurda  Katundung Anggada
1. Kawentenan Campuh Warna Basa  Ring  Sesolahan  Wayang  Wong Guna Murti Desa Tejakula Sane
Mamurda  Katundung  Anggada  Manut Wangun Kerta Basa
Wenten makudang-kudang data sane kapolihang ring tetilikin puniki. Yening nganutin pakem, wenten 2 soroh basa sane kaanggen  rikala  wayang  wong  masolah, inggih  punika  wenten  basa  Jawa  Kuna (kaanggen  olih  para  ratu),  basa  Bali (kaanggen olih para punakawan).
Sakemaon  ring  sesolahan  puniki  nenten nganutin  pakem,  akeh  basa  lianan  sane ngranjing  ring  sesolahan  puniki,  wenten basa  Indonesia  lan  basa  Inggris.  Wenten dialog punakawan sane ngangge basa Bali kacampuhin  ngangge  basa  Jawa  Kuna, yening  indike  punika  nenten  rumasuk
campuh warna basa nganutin wangun kerta basa,  duaning  basa  Jawa  Kuna  lan  basa Bali  pinaka  basa  utama  rikala  nyolahang wayang  wong.  Napi  sane  ngawinang wayang wong punika wantah ngangge basa Jawa Kuna lan basa Bali (nganutin pakem), duaning manut Jro Dalang Made Sadnyana (sadu  wicara  rahina  Radite,    3  Juni  2018) wayang wong ngambil carita saking kekawin  Ramayana  utawi  Mahabaratha, ring  kekawin  punika  ngangge  basa  Jawa Kuna. Kawentenan wayang wong  ring Bali kirang  langkung  duk  abad  ka-16,  duaning wayang  wong  punika  kasub  ring  Bali, pragina  ratu  ngangge  basa  Jawa  Kuna (basa  nganutin  kekawin)  ngraris  basa  Bali kaanggen  negesin  sajeroning  basa  Jawa Kuna sane kaanggen olih para Ratu.
Sajeroning tetilikan puniki kapolihang data akehnyane  30  sane marupa campuh warna basa manut wangun kerta  basa. Data-data punika  kakepah dados  4  inggih  punika    wangun  kerta  basa sane  rumasuk  ring morfem  bebas akeh data 17, morfem  terikat akeh  data  9, frasa akeh data 3,  lan klausa akeh data 1. Data campuh  warna    basa  manut  wangun  kerta basa  sane  marupa morfem punika  kruna sane  kawangun  praragan  lan  sampun madue  arti  (Gorys  Keraf  ring  Kridalaksana, 1993:25).
Tetepasan data campuh warna basa ring klausa molihang  siki  data  wenten lari tunggang langgang . Mawinan “ lari tunggang langgang ”  punika  ngranjing  ring klausa duaning  kruna  “ lari ”  rumasuk  jejering  lan “ tunggang  langgang ”  rumasuk  linging,  taler Chaer  (1994:231)  maosang klausa punika angkepan kruna sane sakirang-kirangnyane kawangun antuk jejering miwah linging.
2. Wangun  Campuh  Warna  Basa Ring  Sesolahan  Wayang  Wong  Guna Murti  Desa  Tejakula  Sane  Mamurda Katundung Anggada
Campuh warna basa manut wit basa kakepah  dados  3  inggih  punika  campuh warna basa ka tengah, campuh warna basa ka  sisi,  lan  campuh  warna  basa  campuhan (Suwito,  1996:89).  Pikolih  sane  kapertama campuh  warna  basa  ka  tengah  molihang data  29  minakadi selamat,  tolak,  banyak, omong,  marah,  selingkuh,  sadar,  setia, menurut,  kumpul,  takdir,  semangat,  sehat, capek,  semakin,    tangkapan,  kosong,
cobak,  berpikir,  terbayang,  balas  dendam, lari,  tunggang  langgang .  Pikolih  data  ring ajeng  kasengguh  campuh  warna  basa  ka tengah,  punika  soroh  campuh kode sane ngranjing  ring  pawiwit  basa asli sane kantun asoroh ( serumpun).
Kaping  kalih  indik  campuh  warna basa kasisi sane nenten sarumpun. Wenten 1 kruna sane rumasuk campuh warna basa ka sisi inggih punika kruna full .
Campuh warna basa ka sisi molihang  data  wantah  1.  Campuh  warna basa  campuhan  inggih  punika  campuh warna  basa  sane  ngranjingang  wangun- wangun  basa  sane  asoroh  ( serumpun ) miwah  basa  sane  nenten  saking  asoroh. Kawentenan campuh warna basa campuhan,  duaning  basa  ring dialog wayang wong punika madaging basa utama (basa  Bali)  taler  wenten  basa  sane  lianan sane sarumpun (basa  Indonesia  lan  Jawa Kuna)  lan  madaging  basa  sane  nenten sarumpun sareng  basa  utama  (basa Sanskerta  lan  basa  Inggris),  sakadi  imba ring dialog “bi bojog gede ne Ngut, tumben bli  mencar  maan  bojog  Tut,  maan kera , maan monkey Ngut”. Kruna kera punika wit basa  saking  basa  Indonesia  lan  basa Indonesia serumpun sareng  basa  Bali (austronesia).  Ngraris  kruna monkey wit saking basa Inggris lan basa Inggris punika nenten serumpun sareng basa utama (basa Bali).  Duaning  wenten  campuhan  warna basa serumpun (ka  tengah)  lan  wenten campuh  warna  basa  nente serumpunn (ka sisi)  antuk  punika  wenten  campuh  warna basa  campuhan  ring  dialog  wayang  wong punika.
3.
Kahanan
Sane Ngawinang Wenten  Campuh  Warna  Basa  Ring Sesolahan  Wayang  Wong  Guna  Murti Desa Tejakula Sane Mamurda

## Katundung Anggada
Kawentenan  campuh  warna  basa  ring sesolahan  wayang  wong  Guna  Murti  Desa Tejakula sane mamurda Katundung Anggada  akeh  kapanggihin  bebaosan  para pragina  wayang  wong.  Parindikan  punika medal  saking  sang  sane  mabaos  utawi pragina  wayang  wong  punika.  Pikolih data indik  kahanan  sane  ngawinang  wenten campuh warna basa ring sesolahan wayang wong  puniki  antuk  kramaning  sadu  wicara majeng  ring  makudang-kudang  pragina
wayang  wong  punika  utaminnyane  para pragina  punakawan  sane  akeh  madaging campuhan ring bebaosannyane sane kalaksanayang ring Desa Tejakula
Kecamatan Tejakula Kabupaten Buleleng.
kramaning sadu wicara puniki kamargiang ngawit saking rahina Soma, 21 Mei  2018  ngantos  rahina  Sukra,  8  Juni 2018.  Saking  kramaning  sadu  wicara  sane sampun  kalaksanayang  saking  9  pragina wayang  wong  inggih  punika  wenten  Jro Dalang  Made  Sadnyana  (Malen),  Ketut Mulya  (Wana),  Gede  Putu  Tirta  Ngis (Delem),  Gede  Suparta  (Sangut),  Gede Puja  Adnyana  (Sugriwa),  Nyoman  Nuarta (Jembawan),  Nyoman  Artaya  (Hanoman), Ketut Widiasa (Anggada), Gede Sugiantara (Durga). Wenten makudang-kudang panampen sane kapolihang, wenten panampen  sane  pateh  lan  malianan. Yening  kacutetang  wenten  9 data inggih punika, (1) duaning keceplosan , (2) nganutin  genah  masolah,  (3)  mangda penonton resep, (4) duaning basa Bali sane kabaosang  meweh  kagentosin  antuk  basa lianan,  (5)  angge  bebanyolan,  (6)  sampun terbiasa mabasa  campuhan,  (7)  nganutin aab  sane  sampun  nglimbak,  (8)  nganutin pengalaman pragina  punika,  (9)  nganutin sane  kaajak  mabebaosan.  Yening  saihang sareng  teori  sane  wenten  ring  sepat  siku- siku  wenten  kalih  sane  ngawinang  wenten campuh warna basa inggih punika parindikan  saking  sang  sane  mabaos  lan parindikan  basa.  Yening  kacingak  sareng data  sane  kapolihang  sane  ngranjing  ring parindikan saking sang sane mabaos inggih punika:  1)  nganutin  genah  masolah,  2) mangda panonton resep, 3) angge bebanyolan,  4)  duaning  basa  Bali  sane kabaosang  meweh  kagentosin  antuk  basa lianan,  5)  nganutin  aab  sane  sampun nglimbak,  6)  nganutin pengalaman pragina punika. Taler manut parindikan basa inggih punika:  1)  duaning keceplosan, 2)  sampun sarahina  ngangge  basa  campuhan,  3) nganutin sane kaajak mabebaosan.
4. Pikenoh  Campuh  Warna  Basa ring  Sesolahan  Wayang  Wong  Guna Murti  Desa  Tejakula  Sane  Mamurda Katundung Anggada.
Kawentenan  campuh  warna  basa ring  sesolahan  wayang  Guna  Murti  Desa Tejakula sane mamurda Katundung
Anggada  nenten  lempas  saking  pikenoh majeng  ring  pragina  rikala  mabebaosan nyolahang  wayang  wong  puniki.  Mangda prasida  ngamolihang  data  pikenoh  campuh warna  bsa  ring  sesolahan  wayang  wong Guna  Murti  Desa  Tejakula  sane  mamurda Katundung Anggada puniki, panilik ngawentenang  sadu  wicara  majeng  ring pragina  wayang  wong.  pikolih data indik pikenoh campuh warna basa ring sesolahan  wayang  wong  Guna  Murti  Desa
Tejakula sane mamurda Katundung Anggada pateh sakadi data parikrama sadu wicara sane kalaksanayang ring ajeng.
Saking  kramaning  saduwicara  sane sampun  kamargiang,  wenten  makudang- kudang data sane kapolihang indik pikenoh basa campuh ring sesolahan wayang wong sekeha  Guna  Murti  Desa  Tejakula  sane mamurda  “katundung  anggada”  puniki. Wenten pasaur sane malianan taler wenten pasaur  sane  pateh  saking  narawakia. Wenten  4 data sane  kapolihang  inggih punika  (1)  bebaosane  mangda  adung, yadiastun  bebaosane  ring dialog wayang punika madaging basa campuhan sakemaon  yening  para  pragina  sane mabebaosan  punika  sampun  resep  olih sane  mirengang,  punika  bebaosan  sane becik,  nanging  yening  sane  mabebaosan ngangge basa Bali sakemaon sane mirengang  ( lawan  tutur )  nenten  resep  nika ngawinang bebaosane nenten adung ( tidak efektif ).
(2) angge bebanyolan, ring panglimbak aab sakadi mangkin bebanyolan  pinaka  sinalih  tunggil  sane patut  madaging  ring  sesolahan-sesolahan (balih-balihan)  mangda  sesolahane  nenten tegang , asapunika sakadi sesolahan wayang wong.
(3)  wenten variasi basa,  asapunika taler  ring  aab  sakadi  mangkin variasi basa punika  mabuat  pisan  kaplajahin  duaning mangda nguningin kosa basa utawi arti-arti anyar ( istilah baru ) ring dialog, antuk punika bebaosane  mangda  adung.  Kawentenan variasi basa  punika  duaning status  sosial sang sane mabebaosan irika,  napike faktor pendidikan , pengalaman ,  miwah  sane lianan, antuk punika variasi basa ring dialog wayang  wong  pastika  wenten,  ngraris pragina  utawi lawan  bicara sane  durung nguningin istilah anyar  punika  dados  uning
duaning lawan  bicara punika  ngangge istilah anyar.
(4)  sane  mirengang  resep,  sane pinih  utama  rikala  nyolahang  sesolahan punika  mangda  panonton  resep,  mangda panontone uning ring carita sane kasolahang,  antuk  punika  patut  yening bebaosane kadagingin basa campuhan.

## Implikasi
Sakadi  sane  sampun  kabahbahang ring  tetilikan  asoroh,  tetilikan  indik  wayang wong sadurungnyane sampun polih katilikin olih  Ari  Widana  (2016).  Nanging  ring tetilikan  puniki  malianan  sareng  tetilikan saking  Widana.  Tetilikan  Widana  maosang indik  kawentenan  tapel,  gelungan,  miwah busana  sane  kaanggen  olih  pragina wayang  wong  Desa  Tejakula.  Tetilikan Widana  punika  maosang  indik  kawentenan tapel wayang wong minakadi wangun tapel wayang  wong  punika  ( ukuran tapel), asapunika  taler  ring  kawentenan  gelungan soang-soang  tapel  punika,  sakadi  wenten gelung  tajug,  gelung  apit  surang,  gelung candi  kurung  miwah  sane  lianan,  taler kawentenan  busana  sane  kaange  olih soang-soang pragina wayang wong.
Malianan  sareng  tetilikane  puniki inggih punika nilikin indik kawentenan basa sane  wenten  ring  wayang  wong  Desa Tejakula sane mamurda Katundung Anggada.  Sajeroning  kawentenan  campuh warna  basa  ring  tetilikan  puniki  ngenenin indik  wangun  kerta  basa  ( morfem,  frasa, klausa ),  lan  wangun  campuh  warna  basa (campuh  warna  basa  ka  tengah,  campuh warna    basa  kasisi,  campuh  warna  basa campuhan).
Wesana  campuh  warna  basa  ring sesolahan  wayang  wong  Desa  Tejakula inggih  punika  yening  kacingak  saking panglimbak  aab  sakadi  mangkin  becik pisan  duaning  mangda  penontos  resep, taler upami genah rikala nyolahang wayang wong  punika  ring  Jakarta  nenten  prasida antuka ngangge basa Bali manten, duaning panontone  wenten  saking  dura  Bali, asapunika  taler  masolah  ring luar  negeri pastika  ngangge  basa  Inggris  utawi  sane lianan.  sakemaon  yening  cingakin  nganutin pakem  pastika  nenten  nganutin  pakem sane  wenten  ring  wayang  wong.  Yening
rikala  masolah  akehan  ngangge  basa Indonesia  utawi  basa  lianan,  kasuen-suen para pragina nenten malih nyingakin pakem rikala  masolah  lan  para  pragina  ngangge basa  Indonesia  rikala  mabebaosan  nenten malih  ngangge  basa  Bali  lan  basa  Jawa Kuna.
Pikenoh  tetilikan  puniki mangda kawentenan  wayang  wong  ring  Desa Tejakula  stata  nganutin  pakem  sane wenten  minakadi  ring  bebaosan  para pragina  utaminnyane  para  punakawan, duaning  akeh  kapanggihin  basa  saking dura Bali sane ngranjing ring dialog wayang wong puniki. Kaaptiang majeng ring pragina wayang  wong  Desa  Tejakula  mangda tetilikan  puniki  kaanggen  tetimbang  lan mangda  nguningin  yening  akeh  kosa  basa saking  basa  lianan  tekening  basa  Bali ngranjing  ring dialog wayang  wong  puniki.
Antuk  punika  para  pragina  wayang  wong ring Desa Tejakula mangda malajahin malih kosa basa Bali sane patut, mangda wayang wong  Desa  Tejakula  stata  nganutin  pakem rikala masolah.

## PAMUPUT

## Tetingkesan
Saking  pikolih  lan  tetepasan  sane sampun  kabahbahang  ring  ajeng,  prasida katingkesang sakadi ring sor.
1. Campuh  warna  basa  manut  wangun kerta  basa  sajeroning  bebaosan  pragina wayang wong Desa Tejakula sane mamurda  Katundung  Anggada  kapolihang 30 data .  Ngraris  data  punika  kakepah dados  4  inggih  punika  nganutin morfem bebas,  morfem  terikat , frasa ,  lan klausa . Data  sane  marupa morfem  bebas wenten 17 data inggih  punika  : selamat,  tolak, marah,  nyelingkuhin,  selingkuh,  sadar, setia,  menurut,  ngrayu,  kumpul,  takdir, semangat,  sehat,  nyemangatang,  capek, semakin,  tangkapan,  kosong,  cobak,  full, kera,  monkey,  berpikir,  terbayang .  Data manut morfem  terikat wenten 9 data inggih punika  : nyelingkuhin,  menurut,  ngrayu, nyemangatang, semakin, tangkapan, berpikir,  terbayang. Data manut frasa wenten  4 data inggih  punika  : banyak bicara,  terus  semangat,  balas  dendam,  tak
kasatmata . Data manut klausa wenten  siki data inggih punika lari tunggang langgang . 2. Campuh  warna  basa  manut  wit  basa sajeroning bebaosan pragina wayang wong Desa  Tejakula  sane  mamurda  Katundung Anggada  kapolihang  31 data inggih  punika 29 data saking  campuh  warna  basa  ka tengah inggih punika wenten kruna selamat,  tolak,  banyak,  omong,  marah, nyelingkuhin, selingkuh, sadar, setia, menurut, ngrayu, kumpul, takdir, semangat, sehat,  nyamangatang,  capek,  semakin, tangkapan, kosong, cobak, berpikir, terbayang,  balas  dendam,  lari  tunggang langgang .  Ngraris  campuh  warna  basa kasisi  wenten  1 data inggih  punika  kruna full . Sane kaping untat campuh warna basa campuhan  wenten  siki  data  inggih  punika ring  lengkara  “Bi  bojog  gede  ne  Ngut, tumben  bli  mencar  maan  bojog  Tut,  maan kera , maan monkey ngut”.
3. Kahanan  sane  ngawinang  wenten campuh warna basa ring sesolahan wayang wong  Guna  Murti  Desa  Tejakula  sane mamurda  Katundung  Anggada.  Manut sepat  siku-siku  sane  sampun  kaanutang sareng pikolih saadu wicara sareng narawakya  kapolihang  tetingkesan  sane ngwesanain  campuh  warn  basa  ring sesolahan  wayang  wong  Guna  Murti  Desa Tejakula sane mamurda Katundung Anggada  inggih  punika  (1)  duaningg keceplosan ,  (2)  nganutin  genah  masolah,
(3)  mangda penonton resep,  (4)  duaning basa Bali sane kabaosang meweh kagentosin  antuk  basa  lianan,  (5)  angge bebanyolan,  (6)  sampun terbiasa mabasa campuhan,  (7)  nganutin  aab  sane  sampun nglimbak, (8) nganutin pengalaman pragina punika, (9) nganutin sane kaajak mabebaosan.
4.
Pikenoh  campuh  warna  basa  ring sesolahan  wayang  wong  Guna  Murti  Desa Tejakula sane mamurda Katundung Anggada. Manut sadu wicara sane kalaksanayang  majeng  ring  narawakia kapolihang  makudang-kudang  panampen manut  pragina  wayang  wong  inggih  punika (1)  bebaosane  mangda  adung,  (2)  angge bebanyolan, (3) wenten variasi basa, lan (4) sane mirengang mangda resep.

## Piteket
Malarapan  antuk  sane  sampun kabahbahang,  wentek  piteket-piteket  sane jagi kabahbahang sakadi ring sor.
1. Majeng ring panilik kaaptiang pikolih tetilikan puniki mangda prasida ngabinayang ngenenin indik wangun campuh  warna  basa  sane  wenten  ring sajeroning  lelampahan  wayang  wong  taler nguningin kahanan sane ngawinang kawentenan  campuh  warna  basa  lan nguningin pikenoh campuh warna basa ring sajeroning bebaosan wayang wong.
2. Majeng  ring  panilik  sane  lianan kaaptiang  mangda  prasida  nglimbakang tetilikan puniki pamekas nglanturang tetilikan ring wayang wong ring desa lianan tekeningg Desa Tejakula. Pangllimbak sane kaaptiang inggih punika mangda nglaksanayang  tetilikan  sane  asoroh  utawi lianan,  sinalih  tunggilnyane  ngenenin  indik campuh warna basa ring bebaosan wayang wong  sane  wenten  ring  Bali.  indike  punika kaaptiang  kalaksanayang  mangda  wenten sandingan pikolih tetilikan sajeroning bebaosan  wayang  wong  sane  wenten  ring Bali, duaning bebaosan soang-soang genah sane wenten kasenian wayang wong malianan.
3.
Majeng  ring      para  mahasisia kaaptiang mangda prasida kaanggen nincapang  kawagedan  paplajahan  ring mata kuliah sosiolinguistik . Mangda mahasisia  punika  uning  tur  ngresepang indik parindikan sane ngawinang kawentenan campuh warna basa.
4. Majeng ring para pangwacen pamekas  krama  Bali  kaaptiang  mangda prasida uning indik tetamian kesenian sane sampun kuna puniki

## KAPUSTAKAN
Andyka Putra Gotama, Putu. 2013.
“Campur  Kode  dalam  Pembelajaran
Bahasa  Bali”.  Lampuhyang,  Volume 4(halaman 106-117).
Bandem, I Made, dan Sal Murgiyanto. 1996.
Teater Daerah
Indonesia.
Yogyakarta:  Yayasan Kanisius,
__________.  1983. Ensiklopedi  Tari  Bali . Denpasar  :  Akademi  Seni  Tari Indonesia. Bawa, I Wayan. 2002. Sejarah Perkembangan Bahasa Bali. Denpasar: Penerbit Universitas Udayana. Budi Artha, I Nyoman. 2004. “Perkembangan  Dramatari  Wayang Wong  Tejakula  dalam  Perubahan Budaya Bali”. Tesis untuk memperoleh  Gelar  Magister  pada Program Studi Kajian Budaya Program Pascasarjana Universitas Udayana Denpasar.
Chaer,  Abdul.  1994 .  Linguistik  Umum . Jakarta: Rineka Cipta. Kridalaksana,  Harimurti.  1993. Kamus Linguistik . Jakarta : Gramedia. Nababan,  1991. Sosial  Linguistik  Suatu Pengantar .  Jakarta:  PT  Gramedia
Pustaka Utama. Soedarsono, 2002. Seni Pertunjukan Indonesia di Era Global isasi. Yogyakarta : Gadjah Mada University Press. Suwito. 1985. Pengantar Awal Sosiolinguistik: Teori dan Problema. Surakarta: Henari Cipta.